कंपनी का दावा- 3 सेकेंड में 100 Km/h की रफ्तार ​​​​​​​पकड़ती है कार, टॉप स्पीड-330; कीमत ₹5.1 करोड़
McLaren Artura hybrid supercar launched in India at Rs 5.1 crore, हाइब्रिड सुपरकार 'मैकलारेन आर्टुरा' भारत में लॉन्च, केवल 3 सेकेंड में कार पकड़ती है 100 Km/h की रफ्तार
ब्रिटिश लग्जरी कार मेकर मैकलारेन ऑटोमोटिव ने आज यानी शुक्रवार (26 मई) को भारत में अपनी नई हाइब्रिड सुपरकार Artura (आर्टुरा) लॉन्च कर दिया है। कंपनी ने इस सुपरकार की दिल्ली एक्स-शोरूम कीमत लगभग 5.1 करोड़ रुपए रखी है।
मैकलारेन आर्टुरा को कंपनी ने कार्बन लाइटवेट आर्किटेक्चर (MCLA) से बनाया है। इसी वजह से कार का कर्व वेट केवल 1,498 किग्रा है। कंपनी का दावा है कि ये कार मात्र 3 सेकेंड में 0 से 100 Km/h और मात्र 8.3 सेकेंड में 200 Km/h की स्पीड पर अचीव कर सकती है।
मैकलारेन आर्टुरा: इंजन और पावर
मैकलारेन आर्टुरा में 2993cc का 3.0 लीटर, ट्विन टर्बो V6 इंजन दिया गया है, जिसे 8 स्पीड ऑटोमेटिक गियरबॉक्स के साथ ट्यून किया गया है। यह इंजन 680 bhp की पावर और 720 Nm का पीक टॉर्क जनरेट करता है।
इसके साथ ही सुपरकार में इलेक्ट्रिक मोटर और 7.4kWh का बैटरी पैक दिया गया है, जो 31 किलोमीटर की रेंज देता है। यह मोटर 94 bhp का पावर और 225 Nm का पीक टॉर्क जनरेट करता है।
